Մի տարբերակով ասվում է, թե Դիզրայելին սովորություն է ունեցել կրկնելու, որ ինքը Մերի Աննի հետ ամուսնացել է հանուն հարստության (այրին հարստությունը ժառանգել էր հանքարդյունաբերության մագնատ առաջին ամուսնուց), բայց կարող էր նրա հետ նորից ամուսնանալ հանուն սիրո: Մեկ այլ վարկածով էլ, Դիզրայելին սովորություն է ունեցել կրկնելու. «Ես չգիտեմ, թե կյանքում ինչը սխալ կամ ճիշտ կանեմ, բայց երբեք սիրելով չեմ ամուսնանա»: Սիրելով, թե առանց սիրելու Դիզրայելին երջանիկ ընտանիք եւ կյանք է ունեցել: Անգամ բրիտանական գահին մատուցած իր ծառայությունների համար ազնվականական տիտղոսը Վիկտորիա թագուհուն խնդրել է շնորհել ոչ թե իրեն, այլ կնոջը: Այդպես էլ եղել է՝ կոմսուհու տիտղոսը շնորհվել է Մերի Աննին, եւ միայն նրա մահից հետո է Բեկոնսֆիլդի կոմսի տիտղոսն անցել Դիզրայելիին: